El Centre Social Vila del Pilar acull les inscripcions per al pròxim viatge de majors
2025-07-24

Dijous que ve 17 de febrer, l’Ajuntament de Burjassot, a través de la Regidoria de Majors, dirigida per Mª Ángeles Navarro, obrirà les inscripcions per al pròxim viatge cultural que el Consistori realitzarà a Benidorm.

Les inscripcions es duran a terme, mantenint totes les mesures sanitàries, en el Centre Social Vila del Pilar de 9.30 a 13.00 hores, concretament en la seua zona de ball i en l’exterior, on es pot guardar de manera fàcil la distància de seguretat entre les persones que acudisquen a apuntar-se. El Departament de Dinamització de la 3a Edat ha informat que la inscripció serà de màxim dues places per persona i que és imprescindible presentar el DNI.

Podran realitzar les inscripcions persones majors de 60 anys, jubilades i empadronades a Burjassot. A partir del dia 21 de febrer, les inscripcions es faran en els centres socials en l’horari d’atenció de les directives i que són els següents:

-Centre Social La Granja, atenció de dilluns a divendres, d’11.00 a 13.00 h.
-Centre Social Bailén, atenció de dimarts i dijous, de 10.00 a 12.00 h.
-Centre Social Vila del Pilar, atenció dimarts i dijous, de 10.00 a 12.00 h.
-Centre Social Tierno Galván, atenció dimarts i dijous, de 10.00 a 12.00 h.